OzLabs/hebrew-wiki-articles huggingface dataset:
RemoteAccess

RemoteAccess הייתה תוכנה פופולרית להפעלת מערכת BBS אשר פותחה במקור עבור מערכת ההפעלה DOS. התוכנה נוצרה במקור על ידי המתכנת האוסטרלי אנדרו מילנר ושווקה על ידי חברת ההפצה Wantree Development שבבעלותו. 

התוכנה הושקה בתחילה בשנת 1989. במהלך 1990 הושקה גרסת ה־Shareware של התוכנה אשר צברה פופולריות רבה ברחבי העולם. בתחילה היתרון העיקרי של התוכנה על פני מערכת QuickBBS היה ביכולתה להפעיל מספר רב של צמתים (Nodes) תחת מערכות ההפעלה שונות.

התוכנה הפכה במהירות למתקדמת בהרבה ממערכת ה־QuickBBS הוותיקה. אנדרו מילנר השיק את גרסה 2.50 של התוכנה במהלך שנת 1996, כשנה לאחר שה־World Wide Web הפך פופולרי. באותה העת מפעילי מערכות BBS רבים עברו מהפעלת מערכות אלו לספקים של שירותי אינטרנט, אנדרו מילנר הבין את אותם האנשים ובעקבות כך לאחר גרסה 2.50 איבד עניין בפיתוח נוסף של התוכנה.

בסוף 1997 אנדרו מכר את קוד המקור התוכנה לברוס מורס בארצות הברית. ברוס פרסם מספר עדכונים לתוכנה בהם תיקון לבאג 2000, אך מעולם לא הוסיף פ'יצרים חדשים לקוד התוכנה. הגרסה הסופית של התוכנה, גרסה 2.62, הושקה באוגוסט 2000.

== ראו גם ==
* BBS

== קישורים חיצוניים ==
* 
* [http://www.bbsdocumentary.com/software/IBM/DOS/REMOTEACCESS/ מערכת RemoteAccess באתר bbsdocumentary.com]

קטגוריה:תוכנות DOS
קטגוריה:תוכנות שהושקו ב-1989
קטגוריה:מערכות BBS
PCBoard

שני מחשבים בהם מופעלות מערכות BBS מסוג PCBoard, הנמצאות במצב המתנה לשיחות נכנסות.
PCBoard היא תוכנה להפעלת מערכת BBS אשר פותחה במקור עבור מערכת ההפעלה DOS והייתה פופולרית במיוחד בסוף שנות השמונים ובמחצית הראשונה של שנות התשעים. התוכנה פותחה על ידי החברה האמריקנית Clark Development Corporation והגרסה הראשונה של התוכנה הושקה במהלך שנת 1983.

התוכנה הייתה אחת ממערכות ה-BBS הקנייניות הראשונות עבור מערכות DOS, והיא נחשבה לאחת ממערכות ה-BBS היוקרתיות והנחשבות ביותר שיצאו לשווקים במהלך הפיתוח המואץ והפופולריות הרבה לה זכו מערכות ה-BBS בתחילת שנות התשעים.

לאחר שה-World Wide Web הפך פופולרי במהלך אמצע שנות ה-90, מערכות BBS הפכו מיושנות ולא רלוונטיות ובעקבות כך לבסוף חברת Clark Development Corporation פשטה את הרגל ביולי 1997.

הגרסה המלאה האחרונה של התוכנה הייתה גרסה 15.3 שיצאה לשווקים בספטמבר 1996.

== פיצ'רים בולטים ==
* תמיכה במשתמשים מרובים - התוכנה הייתה מסוגלת לארח מספר משתמשים בו-זמנית - פיצ'ר מתקדם באותה התקופה.
* לוחות הודעות - המשתמשים היו מסוגלים לפרסם ולקרוא הודעות בפורומים שונים.
* העברת קבצים - התוכנה תמכה בהעלאות והורדות של קבצים, ורבים מהמשתמשים נהגו לעסוק בשיתוף של תוכנות, מסמכים ותכנים דיגיטליים אחרים.
* שפת סקריפטים - לתוכנה הייתה תמיכה בשפת סקריפטים בשם PCBoard Programming Language (או בקיצור PPL), אשר אפשרה למפעילי המערכת לבצע התאמות אישיות שונות במערכת אותה הם הפעילו ולהוסיף פונקציות חדשות למערכת.
* משחקים (Door Games) - התוכנה הכילה מספר משחקים שהמשתמשים יכלו לשחק לבד או נגד מפעיל המערכת.
* דואר אלקטרוני - המשתמשים יכלו לשלוח הודעות פרטיות זה לזה בתוך ה-BBS.

== ראו גם ==
* BBS

== קישורים חיצוניים ==
* [http://www.bbsdocumentary.com/software/IBM/DOS/PCBOARD/ סקירה של מערכת PCBoard באתר bbsdocumentary.com]

קטגוריה:תוכנות DOS
קטגוריה:תוכנות שהושקו ב-1983
קטגוריה:מערכות BBS
יעל קציר

יעל קציר (נולדה ב-4 בדצמבר 1942) היא היסטוריונית וקולנוענית ישראלית, לשעבר ראש החוג להיסטוריה במכללת בית ברל.

==ביוגרפיה==
נולדה בתל אביב לפרופ' ארוין רבאו וציונה רבאו קטינסקי, בתם של ברוך קטינסקי וגוטה לבית שרתוק. אחותה היא פרופ' נורית כנען-קדר ואחיה הוא הכירורג פרופ' מיכה רבאו.

למדה באוניברסיטה העברית בירושלים ובאוניברסיטת קליפורניה בלוס אנג'לס. את עבודת הדוקטורט עשתה באוניברסיטה העברית בנושא ההיסטוריה של ימי הביניים. לאחר מכן השלימה לימודי קולנוע וטלוויזיה באוניברסיטת בוסטון.

הייתה ראש החוג להיסטוריה במכללת בית ברל ושימשה כמרצה להיסטוריה וכן לקולנוע במכללת בית ברל, באוניברסיטה העברית, בחוג לקולנוע באוניברסיטת תל אביב, באוניברסיטה הפתוחה ובסמינר הקיבוצים.

הקימה ומנהלת את הטלוויזיה הקהילתית בכבלים של מכללת בית ברל. כמו כן היא פועלת כבמאית ומפיקה עצמאית. ביימה סרטי תעודה רבים, בהם סרטי תעודה היסטוריים וכן סרטים בעלי אופי אישי ותיעוד יומני. בשנת 2003 יצרה את הסרט "שבעה על אמא" – יומן תיעודי שצולם בזמן ישיבת "שבעה" על אמה ומביא את קורות משפחתה. את הסרט צילם והפיק בנה דן קציר. בשנת 2004 זכה הסרט בפרס השופטים בפסטיבל הסרטים הבינלאומי ה-44 בקרקוב. בשנת 2009 יצרה את הסרט "צפירה מלכת שינקין", על דודתה צפירה עוגן. בשנת 2015 יצרה את הסרט "אור בקצה המגף", המספר את מסען של שלוש נשים אל מחנות העקורים שבהם נולדו בקצה המגף של איטליה. בשנת 2019 יצרה את הסרט "הקוד האלבני" על הצלת אלפי פליטים יהודיים בזמן השואה על ידי אלבנים מוסלמים באלבניה.

נשואה לפיזיקאי פרופ' אברהם קציר, בנו של פרופ' אהרן קציר והם הורים לדן קציר, במאי סרטים, ופרופ' תמר קציר, ראש החוג ללקויות למידה באוניברסיטת חיפה. מתגוררת בתל אביב.

==ספרים==
* סיירת ממוש, הוצאת משרד הביטחון
* ירושלים לדורותיה: בירת ממלכת הצלבנים, האוניברסיטה הפתוחה

==קישורים חיצוניים==

* [http://www.itu.org.il/Index.asp?ArticleID=15147&CategoryID=1629&Page=1 יעל קציר: מחשבות של במאית], הסתדרות המורים בישראל
*[http://www.beitberl.ac.il/academic/art/maslulim/kolnoa/segel/katzir/Pages/cv.aspx קורות חיים] באתר בית ברל
*[https://web.archive.org/web/20170503180850/http://yaelkatzir.com/he/ קציר הפקות], אתר חברת הפקות סרטי התעודה של יעל קציר

קטגוריה:היסטוריוניות ישראליות
קטגוריה:היסטוריונים ישראלים
קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:חוקרי קולנוע ישראלים
קטגוריה:משפחת שרתוק
קטגוריה:משפחת קטינסקי
קטגוריה:סגל המכללה האקדמית בית ברל
יעל
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרות אוניברסיטת בוסטון
קטגוריה:בוגרי אוניברסיטת בוסטון
קטגוריה:ישראליות שנולדו ב-1942
קטגוריה:ישראלים שנולדו ב-1942
פאני ארדן

פאני ארדן, מתוך צילומי הסרט "Hello Goodbye", במלון אינטרקוננטיננטל בתל אביב, 2007. עוד בתמונה צמד שחקני משנה ZNS)
פאני ארדן (בצרפתית: Fanny Marguerite Judith Ardant; נולדה ב-22 במרץ 1949) היא שחקנית קולנוע צרפתיה, אשר הופיעה בלמעלה מחמישים סרטי קולנוע מאז שנת 1976. ארדן זכתה בפרס סזאר לשחקנית הטובה ביותר לשנת 1997 על משחקה בסרט Pédale douce ובפרס לומייר על משחקה בסרט Ridicule.
== קורות חייה ==
ארדן נולדה במונטה קרלו שבמונקו. אביה היה נספח צבאי. היא גדלה במונקו עד גיל 17, אז עברה לאקס-אן-פרובאנס כדי ללמוד בגרנד אקול למדע המדינה.

ארדן החלה בקריירת משחק בתחילת שנות ה-20 לחייה. בשנת 1981 הופיעה לראשונה בסרט בולט, "אלה והאחרים" (Les Uns Et Les Autres), בבימויו של קלוד ללוש. באותה שנה הפכה ארדן לכוכבת קולנוע מוכרת בעולם לאחר ששיחקה לצידו של ז'ראר דפארדיה בסרט "האשה ממול" (La Femme d'à côté). הסרט בבימויו של פרנסואה טריפו הביא למועמדותה הראשונה של ארדן לפרס סזאר לשחקנית הטובה ביותר. בשנת 1984 הייתה מועמדת בפעם השנייה לפרס על תפקידה בסרט לפתע ביום ראשון (1983) . ארדן הייתה לבת-זוגו של טריפו וב-28 בספטמבר 1983 ילדה להם בת, שמה ז'וזפין טריפו.

בתחילת דרכה בקולנוע יופייה ועלומיה של ארדן הם שהביאו לה אהדה, אולם במהלך השנים הכיר הציבור את התחכום ומיומנויות המשחק של ארדן והיא הפכה לאחת השחקניות הצרפתיות הנערצות בשלהי המאה ה-20 בצרפת. את מגוון הדמויות שהיא מסוגלת לשחק הדגימה במשחקה בסרט הקומי Pédale douce, אשר זיכה אותה בפרס סזאר, הנחשב ליוקרתי ביותר.

ב-1993 שיחקה בסרט הישראלי "אישה זרה" של הבמאית מיכל בת-אדם, בדמותה של פנסתרנית בשם נינה. בשנת 1995 שיחקה בסרטם המשותף של וים ונדרס ומיכלאנג'לו אנטוניוני "מעבר לעננים", לצד אנסמבל שחקנים כמו אירן ז'קוב, ג'ון מלקוביץ' וסופי מרסו, ז'אן רנו ומרצ'לו מסטרויאני.

בנוסף לצרפתית, ארדן דוברת אנגלית ואיטלקית באופן שוטף ושיחקה במספר סרטים בהוליווד ובבריטניה. באנגלית שיחקה בסרטו של פרנקו זפירלי "קאלאס לנצח" (2002), בו שיחקה את דמותה של זמרת האופרה הנודעת מריה קאלאס.

בשנת 2007 שיחקה בסרטו של אבי נשר "הסודות".

בשנת 2008 שיחקה בתפקיד קטן בסרט האיטלקי "האלוהי" בבימויו של פאולו סורנטינו. באותה שנה שיחקה בסרט "שלום ולהתראות" (Hello Goodbye) עם ז'ראר דפארדיה. בסרט, שצולם בישראל, גילמו היא ודפארדיה זוג יהודים העולה לישראל ואת התלאות הפוקדות אותם כעולים חדשים. הסרט, בבימויו של גרהם גואיט, לא זכה להצלחה וגם בישראל הביקורות אודותיו היו קשות, כולל ביקורת קשה אודות משחקו של דפארדיה.

בשנת 2009 החלה ארדן לביים ולכתוב תסריטי קולנוע. סרטה הראשון היה "עפר ודם", בכיכובה של רונית אלקבץ. הסרט במימון צרפתי-רומני-פורטוגלי הוקרן בפסטיבל קאן באותה שנה.

בשנת 2018 שיחקה בסרטה של אורסולה מאייר "יומן מחשבות" בדמותה של מאדאם פונטנאל, אשת חינוך המטילה משימה שגרתית למדי על תלמידיה: לתעד את חייהם, יום אחרי יום.

בשנת 2019 שיחקה בקומדיה הרומנטית "התקופה היפה בחיי" מאת הבמאי ניקולא בדוס; עבור תפקידה הייתה ארדן מועמדת לפרס לומייר לשחקנית הטובה ביותר.

בשנת 2023 שיחקה בדרמה הקומית "Les Rois de la piste" לצדו של מתייה קסוביץ.

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה צרפתיות
קטגוריה:שחקניות תיאטרון צרפתיות
קטגוריה:במאיות קולנוע צרפתיות
קטגוריה:תסריטאיות קולנוע צרפתיות
קטגוריה:זוכות פרס סזאר
קטגוריה:זוכי פרס לומייר
קטגוריה:צרפתיות שנולדו ב-1949
מרצדס-בנץ C-קלאס

מרצדס-בנץ C קלאס היא מכונית משפחתית יוקרתית המיוצרת על ידי חברת מרצדס-בנץ החל משנת 1993.

מכונית ה-C קלאס היא המכונית הנמכרת ביותר של חברת מרצדס-בנץ, הוצגה כמחליפה למרצדס-בנץ W201 ומתחרה בעיקר בב.מ.וו סדרה 3 ובאאודי A4.

זכתה בפרס מכונית השנה בצפון אמריקה לשנת 1994.

דגם ברבוס C V8 תוצרת "Brabus" מבוסס על דגם "מרצדס-בנץ C-קלאס"

==דגמים וגרסאות==
המכונית מיוצרת במרכבי סדאן, סטיישן, קבריולה וקופה. כמו כן המכונית מיוצרת במגוון רחב של גרסאות, כגון גרסאות מנוע דיזל חסכוניות, גרסאות מנוע בנזין 4 ו-6 צילינדרים, וגרסאות ספורט קיצוניות כגון ה-C63 AMG בעלת מנוע טורבו 8 צילינדרים.

* דור ראשון (סדרת ה-W202) שנות ייצור (1993-2001)
* דור שני (סדרת ה-W203) שנות ייצור (2000-2007)
* דור שלישי (סדרת ה-W204) שנות ייצור (2007-2014)
* דור רביעי (סדרת ה-W205) שנות ייצור (2014-2021)
*דוח חמישי (סדרת ה-W206) שנות ייצור (2021-הווה). הוצגה גם גרסת שטח מרצדס-בנץ C-קלאס אול-טריין.

<gallery perrow=5>
קובץ:Mercedes W202 front 20071022.jpg|דור ראשון (W202)
קובץ:Mercedes C-Klasse (W203) Sport Edition front.jpg|דור שני (W203)
קובץ:2010 Mercedes-Benz C 200 CGI (W 204) Classic sedan (2010-09-23) 01.jpg|דור שלישי (W204)
קובץ:Mercedes-Benz C 180 BlueEFFICIENCY Coupé (C 204) – Frontansicht, 20. Mai 2012, Velbert.jpg|דור שלישי (C204) בגרסת הקופה
קובץ:Mercedes-Benz C 220 BlueTEC AMG Line (W 205) – Frontansicht, 15. März 2014, Düsseldorf.jpg|דור רביעי (W205)
קובץ:2011-03-04 Autosalon Genf 1285.JPG |"מרצדס-בנץ C-קלאס" - קופה
קובץ:Mercedes C-Klasse T-Modell Classic (S202) rear 20091205.jpg |"מרצדס-בנץ C-קלאס" - סטיישן
קובץ:Pkw-polizei-blau.jpg |"מרצדס-בנץ C-קלאס" - סטיישן, ניידת משטרה
קובץ:Police car Bulgaria.jpg |"מרצדס-בנץ C-קלאס" - ניידת משטרה
קובץ:SB Police Mercedes.JPG |"מרצדס-בנץ C-קלאס" - ניידת משטרה

</gallery>

מרצדס C200 קבריולה

==קישורים חיצוניים==
* 

==הערות שוליים==

C-קלאס
קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1993
קטגוריה:מכונית השנה בעולם
קטגוריה:מכונית השנה באמריקה הצפונית
קטגוריה:כלי רכב גרמניים
צ'יף סיאטל

פסלו בסיאטל
צ'יף סיאטל (באנגלית: Seattle, תעתיק של Si'ahl; 1780 - 7 ביוני 1866) היה צ'יף אינדיאני של אומת הדוואמיש (Duwamish) בצפון-מערב ארצות הברית. הצ'יף הגיע להסדרים ידידותיים עם המתיישבים הלבנים. העיר סיאטל במדינת וושינגטון קרויה על שמו ודמותו מופיעה על סמל העיר.

== תולדות חייו ==
נולד וגדל בסביבות בלק איילנד בוושינגטון. כבר מגיל צעיר התבלט כלוחם ומנהיג. הוא יצר קשרי ידידות עם אחד ממיסדי העיר סיאטל, הרופא דייוויד סווינסון מיינארד (David Swinson Maynard). ב-26 בינואר 1856 הצליח לשמור את אנשי שבטו מחוץ להתקפת השבטים האינדיאנים על מתיישבי סיאטל שנודע כקרב סיאטל. 

ב-1887 ייחס לו הנרי סמית, במסגרת עיתונו ה-Seattle Sunday Star, נאום על חשיבותה של השמירה על האקולוגיה ועל הכבוד לזכויות האמריקאים הילידים על אדמתם, 35 שנה לאחר שסיאטל אמור היה לשאת אותו. לפיכך על אף ששמו הפך סמל לערכים אלה, כלל לא ברור אם אכן נשא את הנאום המיוחס לו.

== קישורים חיצוניים ==

* [http://www.historylink.org/index.cfm?DisplayPage=output.cfm&file_id=5071 ביוגרפיה מקיפה]
* 
* 

קטגוריה:אינדיאנים: מנהיגי שבטים בארצות הברית
קטגוריה:מדינת וושינגטון: אישים
קטגוריה:סיאטל
קטגוריה:מדינת וושינגטון: היסטוריה
קטגוריה:אמריקאים שנולדו ב-1786
קטגוריה:אמריקאים שנפטרו ב-1866
גרפותרפיה

גרפותרפיה (אנגלית: Graphotherapy) הוא תחום טיפולי פסבדו-מדעי המנסה לגרום לשינויים נפשיים באדם על ידי תיקונים בכתב ידו. משמעותו המילולית של המונח היא טיפול בעזרת כתב.

עיקרון פעולת הגרפותרפיה דומה לפעולתם של תרפיות אשר משתמשות בגוף להשפיע על הנפש. בגרפותרפיה, הניסיון להביא שינוי נעשה בעזרת תיקון של "ליקויי כתיבה" אצל ילדים ומבוגרים באמצעות שינוי תנועות היד בזמן הכתיבה, ושינוי כתב היד, זאת במטרה להביא לשינוי באישיותו של האדם. 

המטפלים בגרפותרפיה הם גרפולוגים מיומנים.

== שימושי הגרפותרפיה ==

הגרפותרפיה מנסה להביא את האדם לתקן צורות כתיבה שאינן טבעיות על מנת להביא לכתב טבעי וזורם. מטרתה למנוע עיצוב אותיות מוגזם ולהביא לייצוג קווי יסוד של אותיות ללא חזרות ושינוי כיוון וכך להאיץ את הכתיבה ולעשותה זורמת ומהירה וברורה יותר.

ענף אחר של הגרפותרפיה מתעסק בשינוי הכתב על מנת להשפיע על שינוי הנפש. המטרה היא לחזק או להחליש תכונות מסוימות באישיותם של הכותבים.

== היסטוריה ==

כתב היד הוא מערכת סמלים. בשלב מסוים טענו מספר רופאים, פסיכולוגיים וגרפולוגיים גם לקשר ההפוך - כלומר ששינוי הכתב יכול לעורר סמלים אצל האדם.

הגרפותרפיה התחילה בשני מקומות שונים - בצרפת ובגרמניה. בצרפת התפתחה השיטה הגרפומטרית, אשר עוסקת ב"רה-אדוקציה" או חינוך מחדש של פעולת הכתיבה אצל ילדים דיסגרפיים; אחד המובילים העיקריים שלה הוא אז'וריאגררה. בגרמניה היא נקראה השיטה הגרפולוגית-פסיכותרפית ובה נעשה שינוי באלמנטים מסוימים של הכתב על מנת להשפיע על אישיות האדם.

== עקרונות מרכזיים ==

העיקרון המרכזי של הגרפותרפיה בשתי השיטות הוא עיקרון ההרפיה של תנועת הכתיבה, אשר מושג בעזרת תרגילי גוף המאפשרים ישיבה נכונה ופעולה משתלבת של הגפה העליונה.

העיקרון השני כולל תרגולי כתיבה מגוונים ורישום רב של צורות יסוד. הדבר מהווה אימוץ שיטות מלימודי קליגרפיה.

== לקריאה נוספת ==

* עופר בן-חורין, [http://writeyourself.co.il/ לכתוב את עצמך מחדש], הוצאת ליהי ספרים, 2011.
* שמואל יוגב, גרפותיראפיה, הוצאת מסדה, 1980.

== קישורים חיצוניים ==

==הערות שוליים==

קטגוריה:פסאודו-מדע
קטגוריה:פסיכותרפיה פסאודו-מדעית

en:Graphology#Graphotherapy
מוזיאון המקדש

מוזיאון המקדש (תערוכת כלי המקדש) מציג דגם של בית המקדש ובגדי כהונה וכלי המשכן אשר שוחזרו על ידי חוקרי מכון המקדש.

== היסטוריה ==
מכון המקדש עוסק, מאז היווסדו בשנת 1983, בהשבת נושא בית המקדש לחזית המחשבה היהודית ובקידום העיסוק היומיומי בנושא זה.

במסגרת זו, בין השאר, שוחזרו במכון רבים מכלי המשכן והם מוצגים לציבור ב"תערוכת כלי המקדש" בירושלים.

ראשיתו של מוזיאון המקדש בשנת 1989,<ref></ref> בחדר קטן ברובע היהודי בירושלים בו הוצג דגם בית המקדש השלישי שנבנה על ידי הרב צבי רוגין, חבר באיגוד רבני הר הבית והמקדש, לפי התיאור בספר יחזקאל.

בשנת 2013 עברה התערוכה למשכנה החדש במרכז המבקרים של מכון המקדש ברח' משגב לדך 40 ברובע היהודי, בקצה המדרגות העולות מן הכותל. במרכז המבקרים שלושה אולמות תצוגה ואודיטוריום המשמש להקרנת סרטי מכון המקדש ולהרצאותיו.<ref></ref>

על פי דבריו של הרב חיים ריכמן, המנהל הבינלאומי של מכון המקדש, מעל 100,000 איש ביקרו במוזיאון המקדש עד שנת 2013.<ref></ref>

למסייר בתערוכה מוצעת הדרכה קולית שמתאימה לכל הגילאים. ההדרכה הקולית ניתנת בשפות: עברית, אנגלית, רוסית, צרפתית, ספרדית, פורטוגזית, מנדרינית, גרמנית, קוריאנית ורומנית.

== המוצגים ==
המוצגים בתערוכת כלי המקדש עוצבו על ידי מיטב האמנים בישראל באופן התואם במדויק את הדרישות ההלכתיות ואת התיאורים בתנ"ך ובדברי חז"ל במשנה, בתלמוד<nowiki/>ים ובכתבי הרמב"ם. כלי קודש אלו עשויים מהחומרים המקוריים המוזכרים במקורות: זהב, כסף נחושת ועץ. התורה מונה תשעים ושלושה כלים שונים, מתוכם שוחזרו כבר על ידי המכון כשבעים כלים. הכלים מוצגים בתוך תיבות זכוכית.

בכניסה למכון המקדש, ברחבת המנורה, מוצבת מנורת שבעת הקנים המשוחזרת שנבנתה על ידי חוקרי המכון לאחר שנים של מחקר קפדני שכלל ממצאים ארכאולוגיים ומקורות כתובים. המנורה בנויה מזהב טהור ושוויה מוערך בשלושה מיליון דולר.<ref></ref>

בין הכלים המשוחזרים המוצגים במוזיאון ראוי להזכיר את מזבח העולה שנבנה בשנת 2009 על ידי הפסל אסף קדרון, דגם בית המקדש העשוי שיש עם עיטורי זהב ונחושת שנבנה על ידי צבי רוגין, חצוצרות כסף, נבל וכינורות דוד בהם ניגנו הלוויים בחצר בית המקדש, מזבח הקטורת (הזהב), ושולחן לחם הפנים העשוי עץ מצופה זהב.

מתוך בגדי הכהן הגדול הושלמו החושן והאפוד, " זָ֠הָב תְּכֵ֨לֶת וְאַרְגָּמָ֜ן תּוֹלַ֧עַת שָׁנִ֛י וְשֵׁ֥שׁ מָשְׁזָ֖ר מַעֲשֵׂ֥ה חֹשֵֽׁב" (שמות כ"ח, ו'), והציץ<ref></ref> מזהב טהור עם פיתוחי חותם.

על מנת לשחזר את האווירה, מוצגים במוזיאון ציורי שמן מרהיבים מעולם המקדש, פרי עבודתם של אומנים ידועי שם.

== ראו גם ==
* מכון המקדש

==הערות שוליים==

קטגוריה:מוזיאונים לתולדות עם ישראל
קטגוריה:בית המקדש
קטגוריה:כלי המקדש
דניאל וייס (חוקר)

דניאל וייס (נולד ב-1942), הוא פרופסור מחקר אמריטוס בטכניון, ראש התוכנית הכלל טכניונית למערכות אוטונומיות. המדען הראשי במשרד המדע והטכנולוגיה החל משנת 2010. חבר באקדמיה הלאומית הישראלית למדעים (The Israel Academy of Sciences and Humanities) החל משנת 2013.

== ביוגרפיה ==
נולד בגווילין, סין, להוריו הוגו ורוזי, שברחו מוינה באמצעות ויזות שניתנו על ידי קונסול סין בווינה. בגיל 7 עלה עם הוריו ולאחר שהייה במעברת אגרובנק בגבעת אולגה, עבר להתגורר בקרית ים, שם למד עד כתה ח, בוגר המחזור הראשון של בית ספר יסודי אורים. בוגר בית הספר התיכון קריית מוצקין. נישא ב 1967 לנירה מבית זרצקי ולהם שלשה ילדים - יוסף (1969) דפנה ( 1974) ואורי (1980). שירת בחיל האוויר ובמילואים במפא"ת 

פרופ' וייס החל את לימודיו בטכניון בשנת 1960 בעתודה האקדמית בפקולטה להנדסה אווירונאוטית. את התארים הראשון, השני והשלישי קיבל בטכניון, בו הוא משמש חבר סגל בכיר בפקולטה להנדסת אווירונאוטיקה וחלל החל משנת 1973. הועלה לדרגת פרופסור מן המניין בשנת 1983. הוא פרופסור מחקר החל משנת 2002. חבר האקדמיה הישראלית למדעים, חבר האקדמיה הלאומית האמריקנית להנדסה, עמית האגודה האמריקנית לפיזיקה.

תחומי התמחותו מגוונים וכוללים אווירודינמיקה, מדעי הים, מדעי החלל, ומדיניות מדע. בטכניון היה: דיקן הפקולטה להנדסת אווירונאוטיקה וחלל בשנים 1987–1988. מנהל מוסד שמואל נאמן למחקר מתקדם במדע וטכנולוגיה בשנים 1990–1995. דיקן בית הספר ללמודי מוסמכים 1996–1998. שימש פרובוסט בשנים 1998–2000.
וייס שימש גם חבר דירקטוריון בחברות מנועי בית שמש, התעשייה האווירית והמכון לחקר ימים ואגמים יו"ר הוועדה הלאומית לתשתיות חלל.

בשנת 2011 התמנה למדען הראשי במשרד המדע והטכנולוגיה. המינוי ניתן לו על ידי ידידו מהטכניון שר המדע והטכנולוגיה פרופ' דניאל הרשקוביץ. הרשקוביץ אמר על המינוי: "מדובר באדם בעל ניסיון רב בתחומים המורכבים שבהם עוסק משרד המדע והטכנולוגיה, אשר שימש כחבר הוועדה המנחה של סוכנות החלל הישראלית (סל"ה), וליווה מקרוב את התהליכים השונים במשרד לאורך השנים ואת תחום החלל באופן מיוחד. אני מאחל לו הצלחה רבה בתפקידו. הצלחתו בתפקיד תהיה לטובת המשרד וכמובן לטובת המדינה". החל מ-2012 מכהן כיו"ר המכון הבינאוניברסיטאי באילת.

דניאל וייס פרסם שני ספרים ולמעלה- מ-160 מאמרים בעיתונות המדעית.

== קישורים חיצוניים ==
* [https://aerospace.technion.ac.il/person/weihs-daniel/?lang=he דניאל וייס], באתר הטכניון

==הערות שוליים==

קטגוריה:ישראלים ילידי סין
קטגוריה:סגל הטכניון: הנדסת אווירונאוטיקה וחלל
קטגוריה:מהנדסי אווירונאוטיקה ישראלים
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראלים שנולדו ב-1942
זאת הכלכלה, טמבל

"זאת הכלכלה, טמבל" (באנגלית: It's the economy, stupid בתרגום מילולי: זאת הכלכלה, טיפש), היא אחת הכותרות ששימשו במהלך מסע הבחירות של ביל קלינטון לנשיאות ארצות הברית בשנת 1992 מול ג'ורג' הרברט ווקר בוש.

== רקע ==
הישגיו של ג'ורג' בוש האב בתחום מדיניות החוץ, שכללו את סיום המלחמה הקרה ומבצע "סופה במדבר", הביאו לתמיכה גדולה בו ובמפלגה הרפובליקנית וחלק מהמועמדים הדמוקרטיים לנשיאות ארצות הברית אף ויתרו על מועמדותם.

הביטוי, שינוי קל של סיסמה שטבע היועץ האסטרטגי הבכיר של מסע הבחירות של קלינטון, ג'יימס קארוויל, היווה תמצית של הביקורת כלפי מדיניותו הכלכלית של בוש האב. הדמוקרטים יצרו זיקה בין המיתון שאליו נקלעה כלכלת ארצות הברית בשלהי כהונתו של בוש לבין טעויות במדיניותו.

== היסטוריה ==
במהלך קמפיין הבחירות תלה קארוויל שלט במטה של קלינטון בליטל רוק, ארקנסו שבו נכתב:
# שינוי מול "עוד מאותו דבר".
# זאת הכלכלה, טמבל.
# לא לשכוח את ביטוח הבריאות.

על אף שהיה מדובר בשלט שנועד לעובדי הקמפיין, הביטוי הפך לסלוגן מרכזי במערכת הבחירות.

== השפעה ==
הביטוי הפך למטבע לשון נפוצה בתרבות הפוליטית האמריקנית ונעשה בו שימוש עוד פעמים רבות בהקשרים שונים כאשר הביטוי משמש כתבנית שבה נושא המשפט (כאן "כלכלה") מוחלף. לדוגמה, "זאת המתמטיקה, טמבל".

==קישורים חיצוניים==

קטגוריה:מילים וביטויים באנגלית
קטגוריה:ביל קלינטון
קטגוריה:1992 בארצות הברית
קטגוריה:ביטויים ומושגים פוליטיים אמריקאיים
The Gift

The Gift (בעברית: המתנה או הכישרון) הוא אלבום האולפן השני של הזמרת הסקוטית סוזן בויל. האלבום יצא לאור ב-8 בנובמבר 2010, על ידי חברות התקליטים סייקו ו-קולומביה רקורדס. מתוך האלבום יצא סינגל בסך הכול. בויל ציינה כי באלבום יש תחושה של שנות ה-60, כי זוהי "התקופה שלה".

==רקע והצלחה==
ב-30 בנובמבר 2011 קיבל האלבום מועמדות לפרס הגראמי לשיר הפופ-וואקלי הטוב ביותר בטקס גראמי ה-54. האלבום מוקם במקום שיא-במקום השלישי בטבלת 200 האלבומים הלוהטים של בילבורד, כאשר הסינגל של האלבום, "Perfect Day" היה ממוקם במקום ה-25 בטבלת בילבורד הוט 100. בסוף חודש דצמבר 2011, זכה האלבום במקום החמישי בטבלת האלבומים הטובים ביותר לשנת 2011 של בילבורד.

על אף ביקורות צוננות מצד מבקרי המוזיקה זכה האלבום מיד עם צאתו להצלחה מסחרית גדולה. והגיע למקום הראשון במצעד האלבומים הבריטי, עם מכירות של 102,000 עותקים בשבוע הראשון לצאתו, וכן הגיע למקום הראשון במצעד האמריקאי, עם מכירות של 318,000 עותקים בשבוע הראשון. באוסטרליה ובניו זילנד הגיע האלבום למעמד של אלבום פלטינה כשבועיים לאחר צאתו.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי חג המולד מ-2010
קטגוריה:אלבומי סוזן בויל
קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת סייקו מיוזיק
קטגוריה:אלבומי חברת קולומביה רקורדס
I Dreamed a Dream (אלבום)

I Dreamed a Dream (בעברית: חלמתי חלום) הוא אלבום הבכורה של הזמרת הסקוטית סוזן בויל. אלבום הבכורה יצא לאור ב-23 בנובמבר 2009, על ידי חברות התקליטים סייקו ו-קולומביה רקורדס. מתוך האלבום יצאו ארבעה סינגלים בסך הכול.

האלבום מכיל כיסוי, כאשר שיר אחד מן האלבום, ""Who I Was Born to Be", נכתב והולחן לאלבום. לא עבר זמן רב מאז שהופץ והאלבום הפך לאלבום הנמכר ביותר לשנת 2009, עם כמעט תשעה מיליון מכירות ברחבי העולם.

בויל זכתה לתשומת לב בינלאומית כאשר שרה את השיר "I Dreamed a Dream" מהמחזמר עלובי החיים בתוכנית הבריטית Britain's Got Talent, ועל פי כך בחרה בויל לקרוא לאלבום בשם השיר.

==רקע והצלחה==
האלבום נחל הצלחה מסחררת במצעדים, כאשר זמן מה אחרי שהופץ נכנס האלבום למקום הראשון בטבלת אלבומי הממלכה המאוחדת. כמו כן הוא היה לאלבום הבכורה עם המכירות הרבות ביותר בזמן הקצר ביותר בממלכה המאוחדת בכל הזמנים, כאשר מכר בה בשבוע הראשון לשחרורו 411,820 עותקים. האלבום נשאר במקום הראשון בטבלה למשך כ-4 שבועות שבהם הפך להיות האלבום הנמכר ביותר בממלכה המאוחדת בשנת 2009. בארצות הברית, נכנס האלבום למקום הראשון בטבלת בילבורד הוט 200, מכר 701,000 עותקים רק בשבוע הראשון ליציאתו ושבר את שיא SoundScan והפך לאלבום הבכורה הטוב ביותר של זמרות הסולו. אחרי שבוע לשחרורו הפך האלבום לאלבום עם המכירות הרבות ביותר בשבוע להוצאתו בארצות הברית, כאשר הביס את אלבומו של הזמר אמינם, Relapse, שמכר 608,000 עותקים. זמן קצר אחרי שקיבל את אותו התואר, האלבום קיבל תואר נוסף, והפעם זכה להיות האלבום השני עם המכירות הרבות ביותר בכל ארצות הברית, עם 3.1 מיליון עותקים, מיד לאחר אלבומה של טיילור סוויפט, Fearless, שמכר 3.2 עותקים. לאחר שישה שבועות מכירה בלבד הפך האלבום להיות האלבום הנמכר ביותר בכל העולם לשנת 2009.<ref></ref>

== רשימת רצועות ==

==קישורים חיצוניים==
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-2009
קטגוריה:אלבומי סוזן בויל
קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת סייקו מיוזיק
קטגוריה:אלבומי חברת קולומביה רקורדס
דייוויס קליבלנד

דייוויס קליבלנד (באנגלית: Davis Cleveland, נולד ב-5 בפברואר 2002) הוא שחקן טלוויזיה וכוכב דיסני המוכר במיוחד על תפקידו בסדרה שייק.

== קריירה ==

קליבלנד התחיל בפרסומות למקדונלד'ס, ומשם המשיך בתפקידו הראשון ב"האנה מונטנה לנצח" כילד במזח. לאחר מכן הצטרף לסדרה שני מלכים שם שיחק ילד בשם צ'ונסי. והמשיך לסדרה שייק בה הוא מגלם בתפקיד הראשי את פלין ג'ונס. קליבלנד השתתף גם בגוד לאק צ'ארלי בתפקידו מהסדרה שייק. 

בשנת 2009 קיבל תפקיד ראשי בשם "רובי גונדרסון" בקומדיית מצבים.

==פילמוגרפיה==
{| class="wikitable"
!שנה 
!סדרה/סרט !! תפקיד !! הערות
|-
| rowspan="2" |2008
|איך פגשתי את אמא
|אנדי
|פרק "הקרב"
|-
|מחשבות פליליות
|ריקי
|CBS
|-
| rowspan="2" |2009
|הלוחשת לרוחות
|טיילר הרמון
|תפקיד אורח
|-
|עקרות בית נואשות
|ג'פרי
|ABC
|-
|2010-2013
|שייק|| פלין ג'ונס
 || תפקיד ראשי
|-
|2010-2011
|זייק ולות'ר
|רוי וואפלס
|שלושה פרקים
|-
| rowspan="2" |2010
||האנה מונטנה||ילד ||שני פרקים 
|-
|| שני מלכים || צ'ונסי || תפקיד אורח
|-
| rowspan="2" |2011
| rowspan="2" | גוד לאק צ'ארלי || ילד בחופשת סקי || תפקיד ראשי
|-
| פלין ג'ונס || צ'ארלי מנענעת את הגוף
|-
|2014
|Rizzoli & Isles
|זאק
|תפקיד אורח
|-
| rowspan="2" |2016
|רופוס
|מני
|תפקיד ראשי
|-
|Legendary Dudas
|איקוזיו
|תפקיד אורח
|}

==קישורים חיצוניים==

קטגוריה:אמריקאים שנולדו ב-2002

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
שמוליקיפוד

שְׁמוּלִיקִפּוֹד הוא ספר ילדים ישראלי נודע שנכתב ואויר על ידי ט. כרמי ואשתו דאז שושנה היימן – בשם העט המשותף "כוש" (ראשי תיבות של "כרמי ושושנה") – וראה אור בהוצאת ספרית פועלים בשנת 1955.

הסיפור מספר על ילד בשם גדי שחלה ונותר לבד בביתו, וזוכה לביקור של קיפוד חביב המתיידד עמו.

הספר זכה לתמיכתה של לאה גולדברג, ששימשה עורכת ספרות הילדים של ספריית פועלים, אולם עם צאתו לאור, לא זכה "שמוליקיפוד" להצלחה ואף הושמעו כנגדו ביקורות נחרצות. מרים רות, שנחשבה באותה עת ל"גננת הראשית של הקיבוץ הארצי", ציינה לגביו כי "כשהופיע קיפוד בסיפור על ילד רגיל ומציאותי, אנו מצפים שיהיה רגיל ומציאותי אף הוא... למה לספר סיפור מעשה טיפשי ומלאכותי כשהסיפור המתאים ביותר הוא האמת? למה לבלבל את ידיעותיהם של הילדים?". ברבות השנים השתנה האופן שבו נתפס הספר והוא הפך לפופולרי מאוד.

ב-1966 עוּבד הספר לתקליט ילדים עם שיריו של כרמי בלחן של מל קלר ובביצועה של דליה פרידלנד (עם תזמורת בניצוחו של קלר) בהוצאת סי בי אס ישראל, וזכה להצלחה רבה. הסיפור גם עוּבד להצגת ילדים. בשנת 2016 עוּבד הסיפור להצגה שבה הקיפוד מדבר עברית וגדי ערבית.

באזור שנות ה-90 יצאה קלטת אודיו של הספר בקריאתו של גידי גוב ובהשתתפות עופרה ויינגרטן. הקלטת יצאה בהפצה מחודשת בשנת 2011 על ידי קלסיקלטת על גבי CD.

בשנת 2002 הופקה קלטת ילדים באנימציה הנקראת "סרטים מהספרים" בהפקת קלסיקלטת ואולפני דיסק-אין, בו הופיע הספר וסיפורים נוספים הופיעו בקלטת הזו "הצב של אורן" ו"הלו, הלו אבא" ושירים כמו, "הקיפוד", "הטיול הקטן" ו"אבא שלי".

ביוני 2019 עלתה הצגת ילדים "שמוליקיפוד וחברים", על פי הספר, בשיתוף עם ההוצאה לאור. הפקה של תיאטרון הילדים הישראלי, מיוצרי מיומנה. ההצגה משלבת מוזיקה, מקצבים ומשחק. 
את תפקיד שמוליקיפוד מגלמת השחקנית גילי גבל ובניהולה האומנותי של אילון נופר.

גן סיפור שעוצב על ידי האמנית נגה יודקוביק-עציוני הוקם בשכונת קריית רבין בחולון קרוי על שמו.

== לקריאה נוספת ==

* רוזנטל, אתי, "מ"שמוליקיפוד" ל"שבלול בצנצנת" : יחסי אדם-חיה וערכי טבע בספרי ילדים ישראליים", ספרות ילדים ונוער 140 (תשעז) עמ' 91-70.

==קישורים חיצוניים==
* 
* 
* 
* 

==הערות שוליים==

קטגוריה:ספרי ילדים ונוער בעברית
קטגוריה:ספרי 1955
קטגוריה:בעלי חיים בדיוניים
קטגוריה:ספריית פועלים: ספרי ילדים
קטגוריה:ספרים על בעלי חיים
קטגוריה:קיפודים בתרבות
זה"ב בגן

תוכנית "זה"ב בגן" היא תוכנית ארצית להתנדבות של גמלאים בגני ילדים בנושא בטיחות בדרכים.<ref name=":0"></ref> התוכנית מופעלת על ידי תנועת של"מ, החברה למתנ"סים ועמותת אור ירוק בשיתוף משרד החינוך. בשנת 2021, התוכנית עברה למסגרת "באים לטוב"- תוכנית המערך הלאומי להתנדבות אזרחים ותיקים של המשרד לשוויון חברתי.<ref></ref>
במסגרת התוכנית, מגיעים המתנדבים לגן, משתלבים בפעילות הגן ומובילים יוזמות בתחום בטיחות בדרכים. התוכנית פועלת משנת תשס"ה, ובשנת הלימודים תשע"ב לוקחים בה חלק כ-70 יישובים וכ-1500 מתנדבים.

==הרעיון החינוכי==
המתנדבים מהווים דמויות משמעותיות עבור הילדים ומשמשים מודל לחיקוי והערכה. המסרים שאותם הם מביאים בעקביות, בדרך חווייתית מסייעים להטמעה של דרכי התנהגות בדרך. הילדים משמשים כ"שגרירים" לנושא ומעבירים את המסרים להורים ולשאר בני המשפחה.

התכנים מבוססים על דמות הנקראת "ללה" - כל הכללים מתחילים בלה או בלה: לעצור, להביט לכל הכיוונים, להקשיב לקולות התנועה, לתת יד למבוגר, לחצות את הכביש, לשבת על כיסא בטיחות, לחגור חגורת בטיחות, לרדת לכיוון המדרכה, לחבוש קסדה, לשים מגנים, לשחק במקום מותר.

==השיטה==
התוכנית מזמנת מפגש משמעותי בין מתנדבים בקהילה, לבין ילדי הגן וצוות הגן.<ref name=":0" />המתנדבים פועלים אחת לשבוע בגן ילדים קבוע, ומעבירים מפגש תוכן בנושא שנבחר על ידי המתנדב והצוות. בטיחות בדרכים הוא אחד הנושאים המרכזיים בתוכנית. הפעילות מתבצעת במליאה, בקבוצות או באופן פרטני, בהתאמה לצורכי גן הילדים ובתיאום עם הצוות החינוכי. המתנדבים משתלבים בגנים ממלכתיים, גנים ממלכתיים דתיים וגנים של החינוך המיוחד. התוכנית פועלת בכל המגזרים, מצפון ישראל ועד דרומה.

כל מתנדב שייך לקבוצת למידה של תוכנית "זה"ב בגן" הפועלת, לרוב, במתנ"ס. אחת לחודש. המתנדבים נפגשים ל'קמפוס', שבמסגרתו הם מקבלים ידע וכלים, המסייעים להם להצליח בתפקידם, מרכז התוכנית, הפועל גם הוא בהתנדבות.

== מבנה התוכנית ==
<ref></ref>התוכנית מחולקת ליישובים, כשבכל יישוב יש רכז יישובי מתנדב, האחראי על גיוס המתנדבים ביישוב, בשיתוף רכז המתנדבים במתנ"ס ורכז התוכנית. הרכזים היישוביים מחולקים לחמישה מחוזות, כשבכל מחוז מתקיימים מספר הכשרות בשנה, ששם הם רוכשים ידע ומקבלים חומרים בנושא זה"ב בגן. אחת לשנה, מתקיים כנס ארצי, שמוקדש ללמידת עמיתים, חלוקת תעודות והעשרה.

==קישורים חיצוניים==
* [http://www.oryarok.org.il/?p=2591 תוכנית זה"ב בגן], באתר "אור ירוק"
* [http://educationforums.cet.ac.il/forums/index.asp?FID=47253&nCategoryID=16&nFatherForumID=&nLanguage= פורום זה"ב בגן], באתר משרד החינוך

== הערות שוליים ==

קטגוריה:חינוך לגיל הרך
קטגוריה:בטיחות ילדים
קטגוריה:ישראל: רווחת הילד
קטגוריה:בטיחות בתחבורה בישראל
אהוד וינשטיין

אהוד (אודי) וינשטיין (נולד ב-1950) הוא פרופסור להנדסת חשמל באוניברסיטת תל אביב, מומחה עולמי לעיבוד אותות ולתקשורת דיגיטלית.

פרסם למעלה מחמישים מאמרים ומחזיק במספר פטנטים הרשומים על שמו.
ביוני 2013 הוערך הונו על ידי מגזין TheMarker בסכום של בין 200 ל-250 מיליון דולר.

בן ליצחק וחיה וינשטיין. נשוי ואב לשלושה.

==קריירה באקדמיה==
* 1975 - סיים לימודי תואר ראשון בהנדסת חשמל בפקולטה להנדסת חשמל בטכניון.
* 1978 - קיבל תואר דוקטור בתחום מאוניברסיטת ייל.
* 1980 - הצטרף למחלקה להנדסת חשמל באוניברסיטת תל אביב.
* 1989–1992 כיהן כראש המחלקה להנדסת חשמל באוניברסיטת תל אביב.
* 1990 - הפך לעמית מחקר במעבדת המחקר לאלקטרוניקה של MIT.
* 1994 - נבחר לעמית IEEE.

==אבני דרך בקריירה העסקית==

* 1994 - הקים את חברת ליבית, שפיתחה מודמים לתקשורת מהירה. וינשטיין היה מנכ"ל ונשיא החברה והחזיק כ־20% ממניותיה.
* 2006 - הקים עם אריאל מייסלוס ועם אחד משותפיו בליבית, אופיר שלוי, את הסטארט אפ "אנוביט", שווינשטיין משמש בו כמנכ"ל ויו"ר.

==השקעות ותרומות==
וינשטיין הוא מבעלי המניות של חברת פיינל העוסקת במסחר אלגוריתמי. 
יחד עם שותפיו להקמת "אנוביט", אופיר שלוי ואריאל מייסלוס, מחזיק וינשטיין כ־5% ממניות ויז'ן מאפ.
 בנוסף, השקיעו וינשטיין ושלוי בפודינג-מדיה, חברה שניהל מייסלוס ואשר עסקה בפרסום מבוסס ניתוח דיבור בשיחות קוליות על גבי רשת האינטרנט.

ב-2001 תרם לאוניברסיטת תל אביב סכום של מיליון דולר לשם הקמת מכון למחקר עיבוד אותות על שם הוריו, יצחק וחיה וינשטיין. 

==אקזיטים==

* 1999 - ליבית, אותה יסד, נמכרה ל"טקסס אינסטרומנטס" ב־365 מיליון דולר במזומן, וחלקו של וינשטיין במכירה היה 77 מיליון דולר. רכישה זו היא תחילתו של מרכז הפיתוח של טקסס אינסטרומנטס בישראל.
* 2006 - פסעבה, בה שימש כאנג'ל נמכרה תמורת 305 מיליון דולר ל-PMC-סיירה.
* 2006 - ג'אנג'ו בה שימש כאנג'ל, נמכרה בדצמבר 2006 ל-NDS בסכום של כ-107.5 מיליון דולר.
* 2007 - טרנסצ'יפ, בה שימש כמשקיע, נמכרה לסמסונג בספטמבר בכ־70 מיליון דולר.
* 2011 - אנוביט, אותה יסד, נמכרה לחברת אפל בסכום של כ-400 מיליון דולר.

==קישורים חיצוניים==
* 

==הערות שוליים==

קטגוריה:סגל אוניברסיטת תל אביב: הנדסת חשמל
קטגוריה:מהנדסי חשמל ישראלים
קטגוריה:יזמי היי-טק ישראלים
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת ייל
קטגוריה:ישראלים שנולדו ב-1950
ספוגית למניעת היריון

ספוגית "פרוטקטאייד" על מגש הפלסטיק שלה
הספוגית היא אמצעי למניעת הריון המשלב חסם וקוטל זרע. ישנם שלושה מותגים חד פעמיים המשווקים ברחבי העולם:
* "פרמטקס" (Pharmatex) המשווקת בצרפת ובקוויבק שבקנדה (ובעבר גם בישראל).
* "פרוטקטאייד" (Protectaid) המשווקת בקנדה, באירופה ובישראל.
* "טודיי" (Today) המשווקת בארצות הברית.
כמו כן, קיימות ספוגיות רב פעמיות מספוג ים.

הספוגית פועלת בשני אופנים: ראשית, הספוגית מוחדרת לנרתיק וחוסמת את צוואר הרחם בפני תאי הזרע. שנית, הספוגית ספוגה בקוטל זרע הפוגע בתנועת תאי הזרע.

יש להחדיר את הספוגית לפני קיום יחסי המין. בגרסת "טודיי" ישנה גומייה מסביב לספוגית על מנת להקל על הוצאתה, ובגרסת פרוטקטאייד יש שני חריצים למטרה זו.

הספוגית אינה מספקת הגנה מפני מחלות מין.

==יעילות==
יצרן הספוגית "טודיי" מדווח על שיעורי יעילות של 89% עד 91% במניעת הריון, בעת שימוש נכון ועקבי. היעילות יורדת ל-84% עד 89% כאשר נעשה שימוש לא נכון בספוגית. מקורות אחרים מציינים כי שיעורי היעילות נמוכים יותר עבור נשים שילדו (74% לשימוש נכון ו-68% לשימוש לא נכון).

מחקרים של גרסת "פרוטקטאייד" דיווחו על שיעורי יעילות של 77% עד 91%.

מחקרים של "פרמטקס" מצאו שיעורי יעילות של מעל 99% לשנה בשימוש נכון, ובשימוש לא נכון - 81%. ניתן להשתמש בספוגית בשילוב עם אמצעי מניעה נוסף (כמו קונדום) כדי להעלות את האפקטיביות.

==שימוש==
כדי להשתמש בספוגית "טודיי", יש לשטוף אותה במים עד שהיא רטובה לחלוטין. המים משמשים להפעלת קוטל הזרע שבספוגית. פרוטקטאייד ופרמטקס מוכנים לשימוש ללא מים.

ניתן להחדיר את הספוגית עד 24 שעות לפני קיום יחסי המין. יש להשאירה במקומה במשך שש שעות לפחות מהפעם האחרונה שבה קיימה האישה יחסי מין. אין להשאירה בגוף מעל 30 שעות.

על פי הוראות יצרי הספוגיות החד-פעמיות, אין לעשות בהן שימוש חוזר לאחר שהוסרו. ספוגיות למניעת הריון מספוג ים מיועדות לשימוש חוזר.

==היסטוריה==
הספוגית לא תמיד הייתה פופולרית בשווקים מסוימים. ניתן להשיג את שלושת המותגים דרך האינטרנט.

הספוגית "טודיי" פותחה בתחילת 1976 ושווקה לראשונה בארצות הברית בשנת 1983. בשנת 1994 היא הוסרה מהמדפים. לאחר מספר עיכובים היא הפכה לזמינה בקנדה ב-2003, ובארצות הברית ב-2005. החברה-אם של היצרנית הכריזה על פשיטת רגל ב-2007, והיא הוסרה בשנית מהמדפים עד לשיווקה מחדש ב-2009.

"פרמטקס" שווקה לראשונה בצרפת ובמחוז קוובק שבקנדה ב-1984.

"פרוטקטאייד" שווקה לראשונה בקנדה ב-1996 ובאירופה ב-2000.

==קוטל זרע==
הספוגית היא חסם פיזי המונע מתאי הזרע מלהגיע לצוואר הרחם. קוטל הזרע הוא מרכיב חשוב ובלעדיו הספוגית אינה יעילה כלל. כל מותג מכיל קוטל זרע שונה.

המותג "טודיי" משתמש ב-1,000 מיליגרם Nonoxynol-9. "פרוטקטאייד" משתמש ב-5,000 מיליגרם F-5 gel הכולל שלושה מרכיבים פעילים. "פרמטקס" מכיל 60 מיליגרם בנזלקוניום כלוריד (המשמש גם לטיפול בכאבי גרון).

==תופעות לוואי==
ישנם נשים וגברים הרגישים ל-Nonoxynol-9 המצוי בחלק מקוטלי הזרע. נשים המשתמשות בספוגיות נמצאות בסיכון מוגבר לזיהום ולדלקת בדרכי השתן. שימוש לא נכון, כגון השארת הספוגית בגוף מעל 30 שעות ברצף, עלול לגרום לתסמונת הלם רעלי.

==בתרבות הפופולרית==
זמן קצר לאחר שהספוגיות הורדו מהמדפים בארצות הברית, הספוגית הייתה נושא פרק בסיינפלד. בפרק, איליין בניס שומרת בקנאות על מלאי הספוגיות שנותרו לה ומקיימת יחסים רק עם מי שראוי לספוגית בעיניה, והוא מקבל את התואר SPONGE WORTHY.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אמצעי מניעה
קטגוריה:נרתיק
טרזן 2

טרזן 2 (באנגלית: Tarzan II) הוא סרט הנפשה משנת 2005 אשר יצא ישירות ל-DVD. זהו פריקוול לסרט "טרזן" של חברת וולט דיסני משנת 1999 ושל הסרט "טרזן וג'יין" מ-2002. 

למרות שמו, זהו הסרט השלישי בזיכיון. הוא יצא לאקרנים ב-14 ביוני 2005.

==תקציר העלילה==

טרזן הוא נער צעיר אשר גדל עם גורילות בג'ונגל. טרזן מודאג כי מפלצת אגדית המכונה "זאגור" (הגייה: זוגור) תתפוס אותו. טרזן מאוכזב מאוד מכך שהוא לא יכול לרוץ מהר ככל הגורילות הצעירות האחרות בני משפחתו, וניסיונותיו להוכיח את עצמו כל הזמן נגמרים בכישלון ובבלאגן. בהמשך, בעקבות תאונה, אמו המאמצת של טרזן סבורה כי טרזן נהרג בעוד ששאר הגורילות סברו כי הגיע לו למות. בעקבות כך טרזן מחליט לברוח ממשפחתו המאמצת.

טרזן נרדף ברחבי הג'ונגל על ידי הנמרה סאבור למקום המכונה ההר האפל, בו חיים שתי גורילות מסורבלים ומפונקים ואימם גונדה. הם חוששים מזאגור באותה מידה כמו טרזן ובשל כך, בעת שההד הרועם שמשמיעה המפלצת מהדהד ברחבי העמק, טרזן מצליח להימלט מהם. טרזן נתקל בהמשך בגורילה זקן וגחמני. טרזן מגלה כי זהו למעשה זאגור אשר משתמש בעצים חלולים בתור מגפון כדי להגביר את קולו ובכך להידמות למפלצת אימתנית כדי להפחיד את היצורים בג'ונגל ולהרחיקם מהטריטוריה והמזון שלו. לאחר שהוא מציל את זאגור מקרנף זועם, הוא כופה על זאגור לאפשר לו להישאר עמו.

בהמשך חבריו של טרזן, טרק וטנטור פוגשים בטרזן בעת שחיפשו אחריו ברחבי הג'ונגל. טרזן איננו מעוניין לחזור עימם למשפחתו המאמצת ומנסה לחזור לזאגור אך מגלה שגונדה ובניה אוטו וקאגו הגיעו למקלטו של זאגור והם תופסים את זאגור ומגלים אותו. לאחר מכן אמו של טרזן מגיעה להציל אותו אך מופלת לסלע שביר. טרזן מגיע להציל אותה אך נתפס בידי האחים ומשוחרר בידי זאגור שמקפץ מעליהם. טרזן מחליט להפתיע את הגורילות הבריונים ומפיל אותם למלכודות שונות עד שהם בורחים מפניו. 

לבסוף הוא מציל את אמו ומתברר שזאגור וגונדה התאהבו ומחליטים לחיות יחד במרומי ההר בעוד טרזן מחליט לחזור למשפחתו.

== הדמויות והמדבבים ==
{| class="wikitable" border="1"
|-
! דמות
! מדבב/ת בגרסה המקורית
! מדבב/ת בגרסה העברית
|-
| טרזן || צ'אד הריסון || אלון ברנד
|-
| קאלה || גלן קלוז || עדי לב
|-
| טרק || ברנדה גרייט || שרית וינו אלעד
|-
| טנטור || הריסון פאהן || שירה הרפז
|-
| קארצ'אק || לאנס הנריקסן || מיכה מורים
|-
| זאגור || ג'ורג' קרלין || דב רייזר
|-
| אמא גונדה || אסטל האריס || דבי בסרגליק
|-
| אוטו || בראד גארט || יורם יוספסברג
|-
| קאגו || רון פרלמן || מיכה אוזין סליאן
|-
| טונקה || קונור האצ'רסון ||
|}

==קישורים חיצוניים==
* 

* 

קטגוריה:ילדי פרא בדיוניים
קטגוריה:סרטי 2005
קטגוריה:סרטי פריקוול
קטגוריה:סרטי אנימציה שיצאו ישירות בפורמט לצפייה ביתית
קטגוריה:טרזן של דיסני
קטגוריה:סרטי אנימציה של סטודיו דיסני-טונס
קטגוריה:דיסני: סרטי הנפשה
שיאמן איירליינס

[[בואינג 787-9 של החברה]]
שיאמן איירליינס (בסינית: 厦门航空, בפין-יין: Xiàmén Hángkōng, באנגלית: Xiamen Airlines) היא חברת תעופה סינית. החברה נוסדה ב-25 ביולי 1984.

ב-17 בנובמבר 2011 החלה החברה בתהליך ההצטרפות לברית חברות התעופה סקאיי טים, הליך שהסתיים בסוף שנת 2012.

לאורך רוב שנותיה התמקדה החברה בקווי תעופה קצרים בתוך סין ולמדינות השכנות, אך עם קבלת מטוסי הבואינג 787 החל משנת 2015 החלה החברה להפעיל גם קווי תעופה ארוכים לאירופה, אוסטרליה וצפון אמריקה

==צי המטוסים==
צי המטוסים של החברה נכון לינואר 2019:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#1d3d73;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="4" class="unsortable" | נוסעים
! rowspan="2" style="width:190px;" | הערות
|- style="color:white;background:#1d3d73;"
! style="width:40px;" | <abbr title="מחלקה ראשונה">F</abbr>
! style="width:40px;" | <abbr title="מחלקת עסקים">J</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|בואינג 737-700
|7
|—
|—
|8
|120
|128
|
|-
|rowspan=3|בואינג 737-800
|rowspan=3|138
|rowspan=3|—
|—
|8
|162
|170
|rowspan=3|
|-
|—
|8
|156
|164
|-
|—
|—
|184
|184
|-
|בואינג 737-8MAX
|9
|11
|—
|—
|184
|184
|
|-
|בואינג 737-10MAX
|—
|10
|colspan=4|טרם נקבע
|
|-
|בואינג 787-8
|6
|—
|4
|18
|215
|237
|
|-
|בואינג 787-9
|6
|—
|—
|30
|260
|290
|
|-
!סה"כ
!166
!21
!colspan=5|
|}

== תאונות ותקריות ==

ב-2 באוקטובר 1990 חטף אזרח סיני שדרש מקלט מדיני בטאיוואן, מטוס בואינג 737-200 שהיה בטיסה 8301. בעת הנחיתה בגואנגג'ואו התנגש המטוס במטוס בואינג 757 של חברת צ'יינה סאות'ווסט איירליינס, 128 נספו ו-96 נצלו.

== קישורים חיצוניים ==

* 

 מדיה וקבצים בנושא [http://www.airliners.net/search/photo.search?airlinesearch=Xiamen%20Airlines&distinct_entry=true שיאמן איירליינס] באתר Airliners.net

==הערות שוליים==

קטגוריה:חברות תעופה סיניות
קטגוריה:סקאיי טים
הנרות הללו

הַנֵּרוֹת הַלָּלוּ היא תפילה שנהוג לומר או לשיר מיד לאחר הדלקת נרות חנוכה. התפילה תוקנה כנראה בתקופת הגאונים, ומופיעה לראשונה במסכת סופרים.
גרסה של שבר פסוק מתפילת "הנרות הללו", מודפסת על קופסת הצגת מנורה ברשות הרבים
== זמן אמירתו ==
הרב אברהם אבלי בספרו מגן אברהם כתב שיש לומר תפילה זו, מיד לאחר שהדליק את הנר הראשון, ובספר משנה ברורה הוסיף לבאר מאחר שהנר הראשון הוא הנר העיקר אינו נחשב הפסק בין הברכה לשאר המצוות, וימשיך לאומרו תוך כדי שמדליק שאר הנרות.

אמנם בספר פרי מגדים כתב שגם אותן הנוהגים לומר תפילה זו לאחר הדלקת כל הנרות, עושים כדין.

אם התחיל לומר הנרות הללו קודם שהדליק את הנר הראשון, יש שכתבו שבדיעבד אין הדבר נחשב הפסק, וידליק את הנרות ולא יברך פעם נוספת.

==הנוסח==
===הנוסח הקדום===
נוסח התפילה מופיע לראשונה במסכת סופרים (פרק כ', הלכה ד'). הנוסח המופיע במסכת סופרים הוא:

===נוסח הטור והמהרש"ל===
הנוסח המובא בטור הוא: 

גם המהרש"ל הביא את נוסח זה, שבו ארבעים ואחת מילים. אך כסימן לנוסח זה כתב, שמלבד המילים "הנרות הללו" יש ל"ו (36) מילים. מכך עולה שיש להתחיל את הסימן לאחר כל שורת הפתיחה: "הנרות...מדליקין". אך עדיין יש מילה מיותרת, לכן ייתכן שיש בגרסה טעות העתקה, או שהסימן שנתן אינו מדויק.

===הנוסח הנפוץ כיום===
הנוסח הספרדי:

הנוסח האשכנזי:

הנוסח החב"די:

==לקריאה נוספת==
* (=הנ"ל, מחקרי תפילה ופיוט, הוצאת מאגנס תשל"ח, עמ' 399–402.)

==קישורים חיצוניים==

* 
* 
* [http://web.nli.org.il/sites/nlis/he/Song/Pages/Song.aspx?SongID=322#1,19,2657,22 הנרות הללו], באתר הזמנה לפיוט
* [http://www.iba.org.il/zemerivri/Zemer.aspx?type=Search&strSearch=%u05D4%u05E0%u05E8%u05D5%u05EA%20%u05D4%u05DC%u05DC%u05D5%20%u05D0%u05E0%u05D5%20%u05DE%u05D3%u05DC%u05D9%u05E7%u05D9%u05DD הנרות הללו], באתר אוצר הזמר העברי
* הרב ברוך שלום הלוי אשלג, [http://www.kab.co.il/heb/content/view/frame/10295?/heb/content/view/full/10295&main הנרות הללו]
* [http://www.nosachteiman.co.il/?CategoryID=828&ArticleID=8519 בירור מקיף על אמירת 'הנרות הללו' שאומרים בחנוכה], באתר נוסח תימן - פורטל קהילות תימן
* 

==הערות שוליים==

קטגוריה:שירי חנוכה
קטגוריה:חנוכה
קטגוריה:נרות חנוכה
תמר אלקן

תמר אלקן מאושר ו[[ניר רון בהצגה "חוקר פרטי", תיאטרון החאן, 2011]]
תמר אלקן מאושר (נולדה ב-6 במאי 1985), היא שחקנית ישראלית.

==ביוגרפיה==
אלקן גדלה והתחנכה בכרמי יוסף. בנעוריה למדה במגמת התיאטרון והמשחק בבית הספר התיכון לאמנויות "תלמה ילין", אותו סיימה בהצטיינות. את שירותה הצבאי בצה"ל עשתה כמדריכת טיולים ברובע היהודי בירושלים. לאחר שרותה הצבאי למדה ב"סל"ה - בית הספר למשחק של יורם לוינשטיין".

לאחר תום לימודי המשחק החלה לשחק ב״תיאטרון החאן״ ובין היתר ב"תיאטרון אורנה פורת", ב"מדיטק", ב"תיאטרון הערבי-עברי" וב"תיאטרון גשר".

בשנת 2010 שיחקה בסרט הקולנוע של דן וולמן, "גיא אוני", את דמותה של פאניה בתפקיד הראשי. על תפקיד זה זכתה בפרס "פסטיבל הסרטים הבינלאומי חיפה", בקטגוריית "השחקנית הראשית הטובה ביותר". אותו סרט עובד לאחר מכן בשנת 2011 לסדרת דרמה טלוויזיונית ששודרה בערוץ 1.

ב-2011 שיחקה בסרט הקצר, "נאמן למקור" שזכה בפרס "פסטיבל הקולנוע בתל אביב". באותה שנה השתתפה בהצגה "תמול שלשום" (על-פי הרומן מאת ש"י עגנון), שעלתה בתיאטרון הערבי-עברי ביפו בבימויה של פנינה גרי.

החל ממאי 2011 משחקת אלקן בתיאטרון החאן בירושלים. תמר אלקן מאושר משחקת בין השאר בהצגות "חוקר פרטי", ב"משחק של אהבה ומזל" של מאריבו בבימויה של ג'יטה מונטה, בהצגה "תהלה", בבימויה של שיר גולדברג, בהצגה תעלולי סקפן בבימויו של אודי בן משה, בהצגה החולה המדומה בבימויו של אודי בן משה, "הקומדיה של קאלאנדרו", "תמונות מחיי הכפר", סיפור על אהבה וחושך (בתפקיד פאניה).
עבור תפקידה בהצגה "חוקר פרטי", הייתה אלקן מועמדת לפרס התיאטרון הישראלי בקטגוריית הבטחת השנה לשנת 2012.

בשנת 2015, כיכבה אלקן בסרט "האיש שבקיר" בבימויו של יבגני רומן. על תפקידה זכתה בפרס "המשחק הטוב ביותר" בפסטיבל סרטים בינלאומי שהתקיים באודסה.

בשנת 2021 שיחקה בהצגת הילדים "לאסי" בתיאטרון המדיטק.

== קישורים חיצוניים ==

* 
* 
* 
* ענת מוניץ, [http://www.habama.co.il/Pages/Description.aspx?Subj=1&Area=1&ArticleId=18515 ריאיון: בובה של תהילה], באתר הבמה, 1 בנובמבר 2012
* בן כספית, [https://www.youtube.com/watch?v=hPHtS9FAzWs עושים סדר - הקומדיה של קאלאנדרו - ראיון עם מיכאל גורביץ' ותמר אלקן] באתר youtube, ספטמבר 2013.
* 
* 

== הערות שוליים ==

קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:כרמי יוסף: אישים
קטגוריה:ישראליות שנולדו ב-1985
קטגוריה:ישראלים שנולדו ב-1985
ג'יל אברמסון

ג'יל אלן אברמסון (באנגלית: Jill Ellen Abramson; נולדה ב-19 במרץ 1954) היא עיתונאית אמריקאית ממוצא יהודי, לשעבר עורכת העיתון "הניו יורק טיימס". אברמסון היא האישה הראשונה שהחזיקה במשרה זו.

==קורות חיים==
אברמסון גדלה במנהטן, בתם של יבואנית טקסטיל ואשתו. היא למדה באוניברסיטת הרווארד וקיבלה בשנת 1976 תואר ראשון בהיסטוריה וספרות. בזמן לימודיה שימשה כעורכת מדור האמנות של The Harvard Independent, ובין השנים 1973 ל-1976 שימשה ככתבת במגזין טיים. אחר כך החל לשמש ככתבת בכירה בכתב העת The American Lawyer. בשנת 1986 קיבלה תפקיד כעורך הראשי של Legal Times. מגזין, שזה עתה נרכש על ידי עורך הדין האמריקאי סטיבן בריל. אברמסון נותרה שם עד 1988. בין השנים 1988 ל-1997 שימשה ככתבת במשרד וושינגטון הבירה של העיתון "Wall Street Journal" ובשנת 1997 עברה לעיתון "ניו יורק טיימס". בין השנים 2000 ל-2001 לימדה באוניברסיטת פרינסטון. בספטמבר 2011 מונתה לתפקיד העורכת הראשית של עיתון "ניו יורק טיימס", ממנו פוטרה במאי 2014, לאחר שדרישה להעלאת שכרה הכעיסה את ממוניה. היא הוחלפה על ידי דין באקט.

אברמסון לימדה בתפקידים שונים באוניברסיטת פרינסטון (בשנים 2000–2001) ובאוניברסיטת ייל (2007–2011). משנת 2014 הייתה פרופסור אורח בהרווארד. אברמסון נבחר לאקדמיה האמריקאית לאמנויות ומדעים בשנת 2001.<ref></ref>

== קישורים חיצוניים ==

* [http://topics.nytimes.com/topics/reference/timestopics/people/a/jill_abramson/index.html ג'יל אברמסון], הניו יורק טיימס
* 

==הערות שוליים==

קטגוריה:וושינגטון די. סי.: אישים
קטגוריה:ניו יורק: אישים
קטגוריה:עיתונאיות יהודיות אמריקאיות
קטגוריה:עיתונאים יהודים אמריקאים
קטגוריה:סגל ניו יורק טיימס
קטגוריה:סגל וול סטריט ג'ורנל
קטגוריה:סגל טיים מגזין
קטגוריה:עורכות עיתונים אמריקאיות
קטגוריה:עורכי עיתונים יהודים אמריקאים
קטגוריה:בוגרות מכללת רדקליף
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
חלום בתוך חלום

חלום בתוך חלום (גם: התעוררות שווא או חלום כפול) הוא חלום אודות התעוררות משינה, כך שבמציאות החולם ממשיך לישון ולחלום, ואילו בחלום - החולם משוכנע כי כבר התעורר. לאחר התעוררות שווא, החולם לרוב חולם על פעולות יום-יומיות שגרתיות, אותן הוא מבצע מדי בוקר, כגון בישול, ניקיון ואכילה.

==בתרבות==
חלום בתוך חלום משמש לעיתים כאמצעי ספרותי, ובעיקר בסרטים, כדי להגדיל את השפעת ההלם על ידי גרימת תחושה של רגיעה בקרב הצופה אשר מיד לאחריה הוא יצפה במשהו מטריד. דוגמאות לכך ניתן למצוא בסדרת הטלוויזיה "אזור הדמדומים" ובסרטי הקולנוע "סיוט ברחוב אלם", "מסע בין כוכבים 8: המפגש", "התחלה" ו"ונילה סקיי" וברבים מהסרטים והסדרות משמש כבדיחה רצה.

קטגוריה:חלום
גילי מסמי

גילי (גלעד) מסמי (נולד ב-17 בפברואר 1983) הוא מלחין, משורר, זמר ואמרגן ישראלי, חבר לשעבר בצמד "הישראלים".

==ביוגרפיה==
===כותב ומלחין===
מסמי פרץ לתודעה ב-2003, כאשר כתב והלחין את השיר "בלבלי אותו", שביצע קובי פרץ ושהיה גם שמו של האלבום השישי של הזמר. השיר הפך ללהיט ופתח דרך חדשה בפני פרץ שהתמקד עד אז במוזיקה טורקית ודיכאונית. גם לאלבומו השביעי של פרץ שיצא ב-2004, כתב והלחין מסמי את שיר הנושא "משוגע עליך". עוד באותה השנה, יצא לאור השיר "תיזהר ממנה" שכתב מסמי ללחן יווני וביצע ליאור פרחי, ושארבע שנים מאוחר יותר זכה לחידוש בשיתוף של פרחי עם סאבלימינל בעקבות ההצלחה המחודשת שנבעה מתוכנית המציאות "האח הגדול".

===הישראלים===
בתחילת 2004, בגיל 21, פתח מסמי בקריירת שירה במסגרת הצמד "הישראלים" ותחת הכינוי "ביגי". חברו לצמד היה אמיתי "שורטי" צברי (בן ה-33 דאז), ושיר הפריצה שלהם היה "תזיזי ת'ישבן", אשר מאוחר יותר הכריזו כי השקיעו את כל הונם בו. השיר, ששילב את ז'אנרי ההיפ הופ והפופ, הפך ללהיט גדול, ואף גרר שיר תגובה מאת הזמרת רוני דואני בשם "תזיז את הישבן", אשר מחה על היחס המזלזל של השיר (והקליפ שליווה אותו) לנשים. האלבום של "הישראלים" שנשא את שם השיר יצא בחודש יוני של אותה השנה, תחת הלייבל "בן צור הפקות". להרכב היו עוד מספר מצומצם של שירים מצליחים - במידה פחותה משמעותית - דוגמת "ריקוד השורטי ביגי" ו"המורה", עד שלבסוף הוא גווע עד לפירוד בין השניים. מסמי עבר לחו"ל והתגורר בניו יורק כשנתיים. עם שובו, חתם עם חברת התקליטים הד ארצי להקמתו מחדש של ההרכב, ובשנת 2008 החליף את צברי בטל "שורט" שרון (שהיה בן גילו), וניסה להשיק מחדש את "הישראלים", אך ללא הצלחה: הצמד המחודש הוציא רק סינגל אחד בשם "עד אור הבוקר" והאלבום עצמו מעולם לא יצא.

===אמרגנות ויזמות===
לאחר הניסיונות להשיב לחיים את "הישראלים", החליט מסמי לעבור לניהול ויצוג אמנים. הוא פגש במועדון את הזמרת ג'ולייטה, שבגיל 17 פרצה עם הלהיט "הבחורים הכי טובים", אך לא הצליחה מאז לשחזר את ההצלחה. מסמי שכנע אותה לשוב לשיר, הפעם תחת יצוגו. הוא כתב עבורה את מרבית השירים החדשים שביצעה ושחררה לרדיו בין השנים 2006 ועד 2008 (ביניהם "כבר לא ילדה" ו-"No No No"), עד שלבסוף ב-2009 יצא האלבום שאסף את כולם, אך זה לא נחל הצלחה משמעותית. במהלך אותה השנה, הופיע מסמי בסרטו של דני ענבר אודות המוזיקה המזרחית "ככה ניצחנו", ובו התרעם בפומבי בפני שדרן הרדיו אליקו על ההתעלמות לה זוכה ג'ולייטה מצד תחנת הרדיו "רדיו לב המדינה 91fm" בה הוא משדר. השניים הסתכסכו, וישבו את הסכסוך ביניהם רק ב-2011, כאשר הצטלמה הזמרת לסדרת המציאות "חי בלה לה לנד". כמו כן, מסמי היה שותף במסעדת "על המנגל" שפעלה בפתח תקווה, אך זו נקלעה לקשיים כלכליים, והחליפה בעלים ושם לקראת סוף השנה. בשנת 2012 השתתף מסמי בסדרת הדוקו-ריאליטי "הסוכנים", בערוץ הוט בידור ישראלי.
בין לבין פתח מועדון לילה בשם ה״הביגיס״ שנחל הצלחה לתקופה קצרה עד לחזרתו בתשובה בשנת 2016
והתקרבות לחסידי ברסלב, בשיר היפ-הופ יהודי שהוציא.

==דיסקוגרפיה==
* הישראלים - תזיזי ת'ישבן (2004)

== קישורים חיצוניים ==

* 
* [https://103fm.maariv.co.il/programs/Media.aspx?ZrqvnVq=GIJHDG&c41t4nzVQ=M החפצת נשים 'OUT' בורא עולם 'IN' - גיל מסאמי: "אני חיי על פי תורתו של רבי נחמן"], באתר 103fm.maariv, 5 באפריל 2016

== הערות שוליים ==

קטגוריה:זמרים ישראלים
קטגוריה:זמרים השרים בעברית
קטגוריה:זמרי פופ ישראלים
קטגוריה:זמרי מוזיקה מזרחית ישראלים
קטגוריה:ראפרים ישראלים
קטגוריה:בוגרי תיכון בגין (ראש העין)
קטגוריה:משתתפי פעם בחיים
קטגוריה:ישראלים שנולדו ב-1983